Melanie Lynskey
<s>Melanie Jayne Lynskey (16. svibnja 1977.), novozelandska filmska glumica.</s>

<s>Životopis</s>

<s>Rođena je u New Plymouthu, Novi Zeland.</s><s>Majka joj je trgovac nekretninama, a otac ortoped.</s><s>Najstarija je od petero djece, ima tri mlađa brata i sestru.</s><s>Nakon završetka srednje škole za djevojke u rodnom gradu,otišla je na sveučilište u Wellingtonu, gdje je studirala kazalište i englesku književnost.</s>

<s>Završivši obrazovanje, počela se profesionalno baviti glumom.</s><s>Smatra se karakternom glumicom, a do sada je ostvarila gotovo šezdeset uloga.</s><s>Među njene uloge spadaju filmovi: Rajska stvorenja, Djevojke iz Coyote bara, Detroit Rock City, Ni na nebu, ni na zemlji, Charlijev svijet, Tražeći prijatelja za kraj svijeta.</s><s>Od televizijskih uloga tu su serije House, Dva i pol muškarca, Uvijek je sunčano u Philadelphiji, i Ženske priče.</s>

<s>Od 2007. do 2014. bila je udana za glumca Jimmia Simpsona.</s><s>Jedna od djeveruša na vjenčanju bila je i Emily Deschanel.</s><s>Trenutno živi u Los Angelesu.</s>

<s>Vanjske poveznice 
 Melanie Lynskey na imdb-u
 Melanie Lynskey na Twitteru</s>

<s>Novozelandske filmske glumice
Novozelandske televizijske glumice</s>

